CELEX: E2017J0002
Language: sk
Date: 2017-11-14 00:00:00
Title: Rozsudok súdu zo 14. novembra 2017 v spojených veciach E-2/17 a E-3/17, Dozorný úrad EZVO/Island (smernica 89/662/EHS – Veterinárne kontroly – Dovozné obmedzenia – Surové a spracované mäso, mlieko a vajcia)

15.3.2018   
            
            
               SK
            
            
               Úradný vestník Európskej únie
            
            
               C 97/9
            
         ROZSUDOK SÚDU
   zo 14. novembra 2017
   v spojených veciach E-2/17 a E-3/17,
   Dozorný úrad EZVO/Island
   
      (smernica 89/662/EHS – Veterinárne kontroly – Dovozné obmedzenia – Surové a spracované mäso, mlieko a vajcia)
   
   (2018/C 97/05)
   V spojených veciach E-2/17 a E-3/17, Dozorný úrad EZVO/Island – ŽIADOSTI o vyhlásenie, že Island si nesplnil svoje záväzky vyplývajúce z aktu uvedeného v bode 1 časti 1.1 kapitoly I prílohy I k Dohode o Európskom hospodárskom priestore (smernica Rady 89/662/EHS z 11. decembra 1989 o veterinárnych kontrolách v obchode vnútri Spoločenstva s cieľom dobudovania vnútorného trhu) v znení zmien prispôsobenom dohode podľa protokolu 1 a sektorových úprav v prílohe I, a najmä z článku 5 tohto aktu tým, že ponechal v platnosti:
   
               i)
            
            
               systém povoľovania dovozu čerstvého mäsa a mäsových výrobkov stanovený v článku 10 islandského zákona č. 25/1993 a článkoch 3 až 5 islandského nariadenia č. 448/2012;
            
         
               ii)
            
            
               systém povoľovania dovozu surových vajec a výrobkov zo surových vajec stanovený v článku 10 islandského zákona č. 25/1993 a článku 3 písm. e) a článku 4 islandského nariadenia č. 448/2012;
            
         
               iii)
            
            
               systém povoľovania dovozu nepasterizovaného mlieka a mliečnych výrobkov z nepasterizovaného mlieka a dodatočné požiadavky stanovený v článku 10 islandského zákona č. 25/1993 a článku 3 písm. f) a článkoch 4 a 5 islandského nariadenia č. 448/2012 a zákaz obchodovania s dovezenými mliečnymi výrobkami z nepasterizovaného mlieka stanovený v článku 7a islandského nariadenia č. 104/2010 a
            
         
               iv)
            
            
               administratívny postup, ktorý dovozcom ukladá povinnosť urobiť vyhlásenie a požiadať o povolenie dovozu spracovaných vaječných a mliečnych výrobkov, stanovený v rámci uplatňovania islandského nariadenia č. 448/2012,
            
         Súdny dvor v zložení Carl Baudenbacher, predseda, Per Christiansen (sudca spravodajca) a Páll Hreinsson, sudcovia, vyniesol 14. novembra 2017 rozsudok, ktorého výroková časť znie takto:
   
               1.
            
            
               Vyhlasuje, že Island si nesplnil svoje záväzky vyplývajúce z článku 5 aktu uvedeného v bode 1 časti 1.1 kapitoly I prílohy I k Dohode o Európskom hospodárskom priestore (smernica Rady 89/662/EHS z 11. decembra 1989 o veterinárnych kontrolách v obchode vnútri Spoločenstva s cieľom dobudovania vnútorného trhu) v znení zmien prispôsobenom dohode podľa protokolu 1 a prílohe I tým, že ponechal v platnosti:
               
                           i)
                        
                        
                           systém povoľovania dovozu čerstvého mäsa a mäsových výrobkov stanovený v článku 10 islandského zákona č. 25/1993 a článku 3 písm. a) a článkoch 4 až 5 islandského nariadenia č. 448/2012;
                        
                     
                           ii)
                        
                        
                           systém povoľovania dovozu surových vajec a výrobkov zo surových vajec stanovený v článku 10 islandského zákona č. 25/1993 a článku 3 písm. e) a článku 4 islandského nariadenia č. 448/2012;
                        
                     
                           iii)
                        
                        
                           systém povoľovania dovozu nepasterizovaného mlieka a mliečnych výrobkov z nepasterizovaného mlieka stanovený v článku 3 písm. f) a článku 4 islandského nariadenia č. 448/2012 a dodatočné požiadavky týkajúce sa určitých syrov stanovené v článku 5 treťom odseku islandského nariadenia č. 448/2012 a
                        
                     
                           iv)
                        
                        
                           administratívny postup, ktorý požaduje, aby dovozcovia spracovaných vaječných a mliečnych výrobkov predložili príslušnému vnútroštátnemu orgánu údaje preukazujúce, že výrobky boli ošetrené v súlade s vnútroštátnymi právnymi predpismi.
                        
                     
         
               2.
            
            
               V zostávajúcej časti sa žaloba zamieta.
            
         
               3.
            
            
               Nariaďuje Islandu uhradiť trovy tohto konania.